पुस्तक की पर्चियां रखकर कर रहे थे नकल, दो प्रकरण बनाए
माध्यमिक शिक्षा मंडल भोपाल द्वारा आयोजित बोर्ड की परीक्षाएं बुधवार से शुरु हुई। हायर सेकंडरी की परीक्षाओं में बुधवार को हिंदी का पर्चा जिले के 63 परीक्षा केंद्रों पर हल किया गया। इस दौरान एक केंद्र में दो नकल प्रकरण भी पंजीबद्ध किए। हिंदी विषय की परीक्षा में नकल होने से अब प्रशासन ने अलर्ट जारी करते हुए शांतिपूर्ण तरीके और पारदर्शिता के साथ परीक्षा कराने के निर्देश जारी किए। वहीं बुधवार को 542 परीक्षार्थी अनुपस्थित भी रहे।
दरअसल जिले में बोर्ड परीक्षाओं के लिए 69 केंद्र बनाए गए है, लेकिन हायर सेकंडरी की परीक्षा 63 केंद्रों पर आयोजित की जा रही है। आज गुरुवार को हाईस्कूल की परीक्षा जिले के 69 परीक्षा केंद्रों पर आयोजित की जाएगी। हिंदी विषय की परीक्षा में 63 केंद्रों पर 14861 परीक्षार्थियों ने हिंदी का पर्चा हल किया। जबकि 15403 परीक्षार्थी दर्ज थे। इस दौरान 542 परीक्षार्थी अनुपस्थित रहे।
बंधीकला परीक्षा केंद्र में बने दो प्रकरण: बंधीकला स्थित हायर सेकंडरी स्कूल परीक्षा केंद्र पर हिंदी विषय की परीक्षा के दौरान सख्ती रही, जिसमें केंद्राध्यक्ष आरके शर्मा द्वारा ही दो परीक्षार्थियों के नकल प्रकरण बनाए गए। इससे केंद्र में हड़कंप की स्थिति बनी रही और फिर छात्र-छात्राएं सकते में रहे। परीक्षा बगैर शोरगुल के ही होती रही। निरीक्षण दल प्रभारी शेख बसीउल्लाह खान ने हायर सेकंडरी स्कूल ईशानगर और बंधीकला का निरीक्षण किया। जहां पर केंद्राध्यक्ष की कार्रवाई के बाद सन्नाटा पसरा रहा। केंद्राध्यक्ष आरके शर्मा ने बताया उनके सेंटर पर नकल का कोई सिस्टम नहीं चलेगा। दो बच्चे परीक्षा अध्ययन को फाड़कर नकल की पर्चियां लिए थे, जिनके फार्म भर गए है।
छतरपुर। परीक्षा कक्ष में बैठकर शांतिपूर्वक पेपर हल करते विद्यार्थी।
परिचय पत्र न होने
से जताई नाराजगी
हिंदी विषय की परीक्षा के दौरान जिला प्रशासन द्वारा बनाए गए दो निरीक्षण दलों ने कई परीक्षा केंद्रों का जायजा लिया, जिसमें एक दल में शामिल प्रभारी डीईआे जेएन चतुर्वेदी ने हायर सेकंडरी स्कूल अलीपुरा, बालक और कन्या हायर सेकंडरी स्कूल हरपालपुर के परीक्षा केंद्रों का जायजा लिया, जहां पर पर्यवेक्षकों के लिए केंद्राध्यक्ष द्वारा परिचय पत्र जारी न करने पर नाराजगी व्यक्त की। साथ ही तुरंत ही परिचय पत्र बनवाने के निर्देश दिए।
विशेष नजर: जिले में स्वाध्यायी यानि प्राइवेट परीक्षार्थियों के लिए बोर्ड द्वारा सभी विकासखंड के मॉडल स्कूलों को परीक्षा केंद्र बनाया गया है। इसमें केवल प्राइवेट परीक्षार्थी ही बैठ रहे है। आज गुरुवार को हाईस्कूल की सामान्य संस्कृत और सामान्य उर्दू विषय की परीक्षा जिले के 69 परीक्षा केंद्रों पर आयोजित होगी, जिसमें 32422 परीक्षार्थी शामिल होंगे। जिला प्रशासन ने भी मॉडल स्कूलों पर नजर रखने के निर्देश जारी किए है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva